# Møtebok for Jeløy menighetsråd 14.02.24

**Til stede**:

Petter Dyhre, Henriette Welten, Marianne Hake, Lindbjørg Moi Joensen, Magnus Raab, Tor Espen Ombustvedt, Vigdis W. Vevstad, Knut Refsdal, Eivor Andresen, Vigleik Lutnæs, Torger Gillebo, Gunnel Edfeldt, Geertruida Bertijn og Dorthe Stokstad Sandnes

**Forfall:**

Lars-Jørgen Myhrer, Inger Marie Bø, Steffen Fjærvik

**Saksliste**

Innkalling og protokoll ble godkjent

Presentasjon av sognepresten Knut Refsdal

Sak 012/24 Orientering om planer for kirkebygget

Sak 001/24 Budsjett og regnskap

Sak 003/24 Jeløykirkens dager

Sak 006/24 Strategisamling

Sak 013/24 Oppnevnelse av kandidat til diakoniutvalget

Sak 011/24 Orienterings- og referatsaker

**Sak 012/24 Orientering om planer for kirkebygget**

**Saksframlegg**

Kirkeverge Bård Bårdsen orienterer om fremdriften og planene for rehabilitering av

kirkebygget utvendig og innvendig.

**Møtebehandling**

Kirkeverge Bård Bårdsen orienterte grundig om fremdriften og planene for rehabilitering av

Kirkebyggene i nye Moss, og spesielt om kirkebygget vårt utvendig og innvendig.

Opplysningene nedenfor er hentet fra foilene kirkevegen viste oss.

Det ble gjort en tilstandsregistrering i Jeløy kirke og kapell i 2020. Det ble da utarbeidet en

plan for

* Bygningsmessig istandsetting
* Varme og ventilasjon
* Sikringsanlegg
* Sanitæranlegg og tilgjengelighet
* Lyd og lysanlegg og energiløsninger

De viktigste oppgavene i 2024

* Istandsetting, isolering og omtekking med solpaneler på tak over kirkeskip, kor og våpenhus.
* Prosjektere ny varmesentral, dvs rom og utstyr for den samlede energiløsningen: Her skal energi fra soltak og bergvarme samles og distribueres.
* Oppgradere tavlerom med ny elektrisk hovedfordeling (HF) og energistyring.
* Forberede/gjennomføre rens av glassmaleriet i korets østgavl + utskifting av utvendig dekkglass til isoleringsglass. Finansiering bestemmer om dette kan gjennomføres i 2024 eller 2025, men i forhold til øvrig fremdrift og stillasbehov; passer det best om dette kan skje inneværende sommer og i forbindelse med avslutning av omlegging av kortaket.

De viktigste oppgavene i 2025

* Istandsetting, isolering og omtekking med solpaneler på tak over øvrige takflater; dvs. kontor, menighetssal osv. Takomleggingen vil da være fullført.
* Bore energibrønner for bergvarme utenfor kirken, inkludert rør inn til nytt teknisk rom/varmesentral i kirken.
* Installere ny høytemperatur varmepumpe og utstyr i varmesentral. Installere nytt varmeanlegg i kirkesal og menighetssal.
* Installere nytt ventilasjonsanlegg i kirkesal og menighetssal.
* Fullføre rehabilitering og isolasjon av vegger og vinduer langvegg øst.

Kirkevergen utfordret menighetsrådet til å søke midler for å rehabilitere glassmaleriet.

**Forslag til vedtak**

Det fremmes ikke forslag til vedtak i denne saken.

**Vedtak**

**Sak 001/24** **Budsjett og regnskap**

**Saksframlegg**

Hvis regnskapet er ferdig: Økonomiutvalget/ kirkevergen har med seg regnskapsutskrift fra 2023 og går gjennom dette og foreløpig budsjett for 2024.

Hvis regnskapet ikke er ferdig, utsettes saken til neste møte.

**Møtebehandling**

Saken ble utsatt til neste møte.

**Forslag til vedtak**

Det fremmes ikke forslag til vedtak i denne saken.

**Vedtak**

**003/24 Jeløykirkens dager**

**Saksfremlegg**

Jeløykirkens dager blir 13. – 15. sept.

Vi trenger arbeidsgruppe lørdag.

Programskisse, som i fjor

Fredag 13. sept.

Kl. 12 – 14: Åpning av Jeløykirkens dager. Ansvar: Astrid Gangestad

Annes kafe. Ansvar Anne Brynhildsen

Kl. 17 – 19: Ettermiddagsmøte med foredrag. Ansvar: Arbeidsgruppe

Lørdag 14. sept.

Kl. 11 – 14: Barnas lørdag

Salgsdisk, loddsalg, kafeteria og lykkehjul. Ansvar: Arbeidsgruppe

Aktiviteter utenfor kirken og i Torderødparken. Ansvar: Astrid Gangestad og Astrid Nielsen Eliassen tar ansvar for bestilling, men trenger flere på selve dagen

Kl 14: Konsert for små og store. Ansvar: Trond Oftung

Søndag 15. sept.

Kl. 11: Gudstjeneste

Moss korforening deltar

Kirkekaffe

Arbeidsgruppen (Torger Gillebo, Vigdis Vevstad og daglig leder) som planlegger arrangementet fredag ettermiddag, har kommet fram til følgende forslag, i prioritert rekkefølge:

1. Tema: Gud, mennesket og litteraturen

* Jon Fosse

1. Tema: USA-valget

* Sofie Høgestøl, norsk forsker innen rettsvitenskap med doktorgrad fra Universitetet i Oslo. Høsten 2020 var hun engasjert av NRK som kommentator i forbindelse med NRKs dekning av presidentvalget i USA.

1. Tema: Jeløya i en døende Oslofjord.

* Dialog mellom Sunniva og Gina Gylver. Sunniva Gylver, sogneprest i Fagerborg kirke, har ledet flere livssynsprogram på TV og har utgitt flere bøker. Gina Gylver, leder i Natur og Ungdom, har vært sentral i de sivilt ulydige aksjonene knyttet til Førdefjordsaken og Fosensaken.
* Bård Tufte Johansen, NRK-profil og programleder i «Oppsynsmannen».
* Fredric Hauge, miljøaktivist og leder av miljøstiftelsen Bellona.
* Nina Jensen, utdannet marinbiolog, tidligere generalsekretær i WWF Verdens naturfond. Leder av forsknings- og ekspedisjonsskipet MS «REV Ocean»

Staben foreslår å feire menighetens 60-årsdag under Jeløykirkens dager, gjerne under kirkekaffen på søndag. Hva med stor bursdagskake og intervju/samtale med noen som husker at menigheten ble opprettet?

Vi trenger loddbøker og gevinster. Skal vi starte opp dette arbeidet allerede nå?

**Møtebehandling**

Alle i menighetsrådet ble oppfordret til å møte opp, delta og hjelpe til disse dagene.

I tillegg ble vi ble også bedt om å begynne å tenke på gevinster til utlodningen. Hva kan vi selv gi/hvem kan vi spørre om gevinster og gavekort.

Menighetsrådet diskuterte forslaget om foredragsholder på fredagens arrangement.

Arbeidsgruppa (Torger Gillebo, Vigdis Vevstad og daglig leder) jobber videre med å få tak i

foredragsholder ut ifra lista som ble vedtatt.

**Forslag til vedtak**

Innspill til Jeløykirkens dager vedtas med de endringer som kommer fram i møtet.

**Vedtak**

Innspill til Jeløykirkens dager vedtas med de endringer som kom fram i møtet:

Det ble utnevnt en arbeidsgruppe til praktisk arbeid lørdag; Vigleik, Tor Espen, Henriette

og Truus.

Menighetsrådet ble enige om at rekkefølgen på forslaget til foredragsholdere på

arrangementet fredag skulle være;

1. Tema: USA-valget

* Sofie Høgestøl, norsk forsker innen rettsvitenskap med doktorgrad fra Universitetet i Oslo. Høsten 2020 var hun engasjert av NRK som kommentator i forbindelse med NRKs dekning av presidentvalget i USA.

1. Tema: Gud, mennesket og litteraturen

* Jon Fosse

1. Tema: Jeløya i en døende Oslofjord(?)

* Dialog mellom Sunniva og Gina Gylver. Sunniva Gylver, sogneprest i Fagerborg kirke, har ledet flere livssynsprogram på TV og har utgitt flere bøker. Gina Gylver, leder i Natur og Ungdom, har vært sentral i de sivilt ulydige aksjonene knyttet til Førdefjordsaken og Fosensaken.
* Bård Tufte Johansen, NRK-profil og programleder i «Oppsynsmannen».
* Fredric Hauge, miljøaktivist og leder av miljøstiftelsen Bellona.
* Nina Jensen, utdannet marinbiolog, tidligere generalsekretær i WWF Verdens naturfond. Leder av forsknings- og ekspedisjonsskipet MS «REV Ocean»

Premier og gevinster meldes inn til daglig leder.

**Sak 006/24 Strategisamling**

**Saksframlegg**

På strategisamlingen vår evaluerte vi forrige års tiltaksplan og diskuterte hva vi ville ha

med oss videre. I tillegg kom det opp konkrete forslag om nye ting vi ville starte opp med.

Menighetsrådsleder, sogneprest og daglig leder har hatt møte i etterkant og har skrevet et

forslag til ny strategi- og tiltaksplan ut ifra det som ble diskutert. Se vedlegg.

**Møtebehandling**

Ny strategiplan og tiltaksplan ble gjennomgått. Sognepresten har tatt på seg arbeidet med

fremdriften i denne planen. Han noterte seg også de tre punktene som ble kommentert på

tiltaksplanen

(3.1 Ortodoks gudstjeneste, legge til *med tolker*

3.2 … innføre ny kirkevert, gjøre om fargen til blå (under arbeid)

2.2 Samarbeide med andre innenfor vårt prosti + med Moss kommune)

**Forslag til vedtak**

Innspill til Strategiplanen og tiltaksplanen vedtas med de endringer som kommer fram i

møtet for 2024.

**Vedtak**

Forslag til vedtak ble vedtatt.

**Sak 013/24** **Oppnevnelse av kandidat til diakoniutvalget**

**Saksframlegg**

*Mandat for Jeløy menighets diakoniutvalg*

*vedtatt av MR 26.03.2019*

Diakoniplanens visjon skal ligge til grunn for arbeidet i diakoniutvalget.

«Guds kjærlighet til alle mennesker og alt det skapte, virkeliggjort gjennom liv og tjeneste»

Diakoniutvalget skal bestå av diakon, en av menighetsrådets medlemmer, 4 medlemmer oppnevnt av menighetsrådet etter forslag fra diakoniutvalget.

Ved oppnevningen bør kontinuiteten ivaretas.

Utvalget konstituerer seg og velger selv leder og nestleder. Diakonen er sekretær for utvalget.

Diakoniutvalget skal sammen med diakonen utvikle og lede menighetens diakonale arbeid og sørge for at menighetens diakoniplan settes ut i livet.

Diakoniplanen gjennomgås og evalueres hvert annet år, før den legges fram for menighetsrådet.

Diakoniutvalget utarbeider budsjett og årsrapport for sitt arbeid.

Diakoniutvalget anmoder Jeløy menighetsråd om å oppnevne følgende person til diakoniutvalget i Jeløy menighet:

-Berit Sørensen

Kandidaten er forespurt og har sagt seg villig til å oppnevnes.

**Møtebehandling**

**Forslag til vedtak**

Berit Sørensen oppnevnes til kandidat til diakoniutvalget.

**Vedtak**

Forslag til vedtak ble vedtatt.

**Sak 011/24** **Orienteringssaker**

**Møtebehandling**

* Kort presentasjon av sogneprest Knut Refsdal.

Knut er oppvokst i Porsgrunn, gift med Åshild og har to voksne barn. De har bodd i Moss i over 20 år.

Knut har vært prest i metodistkirken i Sarpsborg og Moss, leder for metodistkirkens biskopskontor i Nord Europa, generalsekretær for Norges Kristne Råd, avdelingsleder for Personalpartner, lærer på Kirkeparken og tilsynsprest i metodistkirken i Norge.

Hør gjerne på podkasten hans; «Kirke på nye måter» som ligger på bla Spotify og

Apple.

* Menighetsrådet inviterer kantor, diakon og menighetspedagog til hvert sitt rådsmøte hvor de kan orientere om hva de jobber med og det er anledning for rådet til å stille spørsmål. Neste gang (13. mars) inviteres kapellanen.
* Administrasjonssjefen har vært i kontakt med bispedømmekontoret angående spørsmålet om kapellanen kan være vara for sognepresten. Hun fikk dette svaret:

Habilitet er viktig, og man skal alltid være oppmerksom på bindinger som kan få betydning for avgjørelser som blir tatt. Nå er det viktig å understreke at man ikke er inhabil i seg selv kun ved at man er i en nær relasjon til noen i menighetsrådet slik du beskriver det overfor kapellanen og hennes mor som er medlem av rådet. Derimot kan det hende at kapellanen eller moren i enkelte saker må melde seg inhabile. Det antar jeg vil skje i ytterst få tilfeller slik jeg kjenner menighetsrådenes arbeidsfelt. Skulle det skje er det isåfall i saker der både moren og kapellanen har en fordel av at resultatet blir på en særskilt måte, at det altså er til fordel for en av dem.

Slik jeg ser det er det ikke et problem at kapellanen er vara for soknepresten selv om kapellanens mor sitter i menighetsrådet.

* På neste møte inviteres Kjell Kåsin til å informere om støttegruppens arbeid med boka Glassmaleriet. Han vil blant annet informere om eierforholdet til boka, oversikt over produksjonskostnadene og har forslag til gaveformål og salgsstrategi.
* I henhold til Kirkeloven skal menighetsrådet invitere til årsmøte hvor årsrapport, regnskap og budsjett legges fram for menigheten til orientering.

Staben foreslo ny dato for årsmøte; 03.04.24. Ny dato vedtatt.

* Referatsaker: Diakoniutvalget. Henriette Welten hadde to kommentarer: Diakoniutvalget har begynt å jobbe med å finne frivillige til ny type kirkevert (Se tiltaksplan 2024, pkt 3.2).

Hun oppfordret også alle til å stille opp på fasteaksjonen. Vi trenger bøssebærere, pengetellere, pølsekokere osv. Dette tas opp på neste møte.

**Vedlegg som kommer senere**

Kirkevergens presentasjon på menighetsrådsmøtet 14.02.24

Ref.

Jeløy 23.02.24

Dorthe S. Sandnes